fi fi fi fi fi fi fi fi fi et fi fi fi fi fi fi fi de fi fi fi fi fi fi fi de fi fi fi fi fi fi fi fi fi fi fi fi fi de fi fi fi fi fi fi fi fi fi fi fi de fi fi fi fi fi fi fi fi en de fi fi fi fi fi fi fi fi fi fi fi fi de fi fi fi fi fi fi fi fi de fi fi fi fi de fi fi fi de fi fr kn fi fi de fi fi fi fi fi fi cs fi fi fi fi fi cs fi fi fi fi en fi fi fi fi fi fi fi fi fi fi fi fi fi cs fi fi fi fi fi fi cs fi fi fi cs fi fi fi fi cs fi fi fi cs fi cs fi fi fi fi cs fi fi fi fi fi
Seija El Sayed - Uusi Suunta: 2016
Sinun äänesi on aika kuulua
Oliko kissa liian lihava nostettavaksi pöydälle Jämsän päätöksentekoelimissä?
Kyllä kaupungilla täytyy olla pöydässä niin tukevat jalat, että ne kestää ikävimpienkin asioiden pöydälle noston. Asiathan ei mihinkään katoa puhaltamalla. Nyt ne on sitten pilkottava pienemmiksi palasiksi selvittelyyn.
Koska ”puhallus” ei voi tarkoittaa sitä, että selvittämättömät asiat olisi tällä taputeltu.
Aina oppii jotain uutta. Itse ainakin opin sen, että se katti nostetaan pöydälle heti kun ensimmäisen kerran naukaisee. Tästä lähtien aion olla entistä avoimempi kuntalaisia ja itseäni kohtaan.
Lähettänyt Seija klo perjantaina, marraskuuta 11, 2016 Ei kommentteja:
Jämsän kaupunginvaltuusto oli 31.10 suljettujen ovien takana käsittelemässä 14 valtuutetun jättämää aloitetta kaupunginjohtajan irtisanomiseksi. Tilaisuudessa käytiin läpi pitkä lista perusteita miksi aloite on jätetty. Tätä listaa ei ole julkisuuteen annettu. Valtuuston puheenjohtaja kävi perusteet läpi kohta kohdalta ja kaupunginjohtajan lakimies taas vastaavasti luki sujuvasti Salmisen antaman vastineen. Kummankaan puolen kertomaa ei ole tutkittu ja selvitetty, siksi se on tehtävä viipymättä.
Mielestäni kaikkien osapuolten ja kuntalaisten on oikeus tämä selvitys saada.
Kuntalaiset eivät saa jäädä uskoon, että 14 valtuutettua jättää tällaisen vaatimuksen löyhin perustein.
Tämän asian voi selvittää vain tilapäinen valiokunta. Kysynkin voiko valtuusto ensi maanantaina olla perustamatta tätä valiokuntaa?
Lähettänyt Seija klo torstaina, marraskuuta 03, 2016 Ei kommentteja:
Olemme todella merkittävän päätöksen edessä. Päätöksen jolla on merkitystä tällä hetkellä, mutta myös päätöksen, jolla on varmasti todella suuri vaikutus meidän tulevaisuuteen.
Minua henkilökohtaisesti kiinnostaa yksi tärkeä asia.
Oletko SINÄ kuunnellut viestiä mikä tulee kuntalaisilta?
Oletko SINÄ kuunnellut viestiä mikä tulee kaupungin työntekijöiltä?
Oletko SINÄ kuunnellut viestiä mikä tulee kaupungin yhteistyökumppaneilta?
Minua kiinnostaa myös se, saatko SINÄ päättää asiasta itse, vai päättääkö joku muu mitä mieltä SINÄ olet?
Eli viestini on se, että näin tärkeää päätöstä ei juntata poliittisen ”ryhmäruoskan” avulla, vaan nyt kysytään SINUN mielipidettäsi.
Toivon, että SINÄ olet itsellesi ja muille rehellinen.
Uskon että kaikki tahot kunnioittaa päätöstäsi, jos se oikeasti on SINUN eikä jonkun muun.
Lähettänyt Seija klo maanantaina, lokakuuta 17, 2016 Ei kommentteja:
maanantai 19. syyskuuta 2016
A ja B luokan kansalaiset
Olen vieraillut viime aikoina useean otteeseen Jämsän sairaalassa. Suurta hämmästystä on aiheuttanut tilojen erilainen ”varustus”. Vertailussani on osasto 4, kirurgian osasto ja kanttiini sekä yleiset aulatilat.
Olen aikoinaan mennyt osasto 4:lle, silloiselle vuodeosasto 12:sta töihin vuonna 2006. Osasto oli jo silloin todella remontin tarpeessa. Siksi järkytys oli suuri siellä vieraillessani, mitään ei edelleenkään ole tapahtunut. Tämä tietysti koskee ulkonäöllistä asiaa, mutta on myös mielestäni mitä suuremmassa määrin sekä käytännön että hygienian asia. Käytännön seikoista muutama esimerkki. Käytävällä on vain pari wc:tä koko osaston potilaiden käytössä, käytävän toisen puoliskon wc:n ovi oli niin turvonnut että sitä ei saanut kunnolla kiinni ja jos joku sen kiinni junttaa, ei sieltä kyllä heikkovoimainen potilas ulos itse pääse. No..... onpahan ainakin turvassa eikä karkaa. Toisella puolella osastoa yhdessä oven kahvassa roikkui lappu ”avaa varovasti, kahva voi irrota”.
Pyysin hoitajilta omaistani koskevia papereita itselleni, mutta kertoivat ettei osastolla ole kopiokonetta ja faxi millä olisi voinut kopioita ottaa oli rikki. Voi jumalanpyssyt, savumerkkejäkö sieltä kohta lähetellään omaisille. Potilashuoneissa ei ollut televisioita, mutta ei se mitään, ei ollut päivähuoneessakaan!
Vein tyttäreni huoneesta sinne television, siellä se nökötti keittiöjakkaran nenässä. Ei sitä oikeen sängystä nähnyt, mutta saihan sitä kuunnella.
Tätä kaikkea ei uskoisi, kun sairaalan pääovista sisään astelee. Aula- ja kanttiinitilat ovat upeat, on sohvia, pöytäryhmiä, useat televisiot ja kaikki on laitettu viimeisen päälle.
Sitten kirurgian osasto.... upea, valoisa, kauniit siistit pinnat ja voisin sanoa jopa kotoisa osasto.
Olen todella aidosti tyytyväinen näistä satsauksista, mutta ihmeissäni tästä talon sisällä olevasta tasoerosta. Väkisin tulee mieleen ajatus, että jaetaanko potilaat sekä hoitajat ”A” ja ”B” luokan ryhmiin. Lääkärit, hoitajat ja koko henkilökunta kuitenkin tekevät varmasti yhtä arvokasta ja hyvää työtä jokaisella osastolla.
Tiedän ja ymmärrän että kyse on rahasta, kun tehdään suuria remontteja. Uskon kuitenkin, että rahaa löytyy noihin pieniin käytännön työtä helpottaviin ja potilaiden viihtyvyyttä parantaviin kohteisiin, jos vaan halutaan.
Lähettänyt Seija klo maanantaina, syyskuuta 19, 2016 Ei kommentteja:
perjantai 19. elokuuta 2016
Sain ripitystä oikein ”isän kädestä” kirjoituksistani. Asioita ei kuulemma saa selvitellä lehtien palstoilla ja blogeissa, vaan ne pitää hoitaa virkamiesten kanssa talon sisällä. Minun annettiin ymmärtää, että arvosteluni on aiheetonta. Viimeisessä kirjoituksessani kerroin mielipiteeni siitä, kuinka kaupungin tulisi parantaa palveluaan ja suhtautumistaan yrittäjiä ja kuntalaisia kohtaan. Siinä esimerkiksi nostin Pispalan kioskitontin väliaikaisen pienimuotoisen yritystoiminnan ”estämisen” ja Jämsänkosken mehuaseman toiminnan päättämisen vuokratiloissa, missä asema oli saanut toimia vuosikausia marjastajia ja puutarhaihmisiä palvelemassa.
Mitäs jos sen sijaan, että etsimme lakeja ja määräyksiä, millä toimintoja voidaan hidastaa tai estää, etsisimmekin lakeja millä näitä turhia säädöksiä voimme kiertää?
Olen ollut valtuustossa yhtäjaksoisesti 20 vuotta ja täytyy kyllä sanoa, että aika moniin asioihin olen parhaiten voinut vaikuttaa juuri lehtikirjoitusten ja blogin avulla. Tästä oikeudesta en luovu.
Nyt muutamat virkamiehet ovat kuitenkin kirjoituksestani mielensä pahoittaneet ja vakuuttavat että meillä ”asiat hoidetaan todella hyvin ja tasapuolisesti, yrittäjiltäkin tulee niin positiivista palautetta”. Yhteen hiileen puhalletaan niin, että naamaa kuumottaa.
Toivottavasti kuitenkin kaikki ”mielensäpahoittajat” muistavat kristallin kirkkaana sen, että kuntalaiset ja yrittäjät ovat heidän työnantajiansa ja virkamiesten sekä päättäjien tulee kaikella toiminnallaan edistää kuntalaisten hyvinvointia ja avata mahdollisuuksia/ratkaisuja oleville ja tuleville yrityksille niissä asioissa, mitkä kunnan toimivaltaan kuuluu.
Lähettänyt Seija klo perjantaina, elokuuta 19, 2016 Ei kommentteja:
maanantai 8. elokuuta 2016
Olipa kerran, yhden vuorokauden verran!
Entisen Pispalan kioskin kohdalle pystytettiin maanantaina vankat siistit tolpat. Miehet siinä olivat niitä maalaamassa kun kurvasin paikalle uteliaana kyselemään mitä puuhaavat. Siinä paikallinen yrittäjä kertoi, että on vuokrannut tontin ja laittaisi siihen muutamia autoja myyntiin. Paikalle ei olisi tullut mitään rakennusta, vaan siistit tolpat ja siisti kyltti sekä kameravalvonta vartiointiliikkeen kanssa yhteistyössä. Paikka olisi huomattavasti siistiytynyt. Nythän se on ollut täysin hoitamaton, roskainen ja täynnä lasinsiruja. Siinä on vanhan kioskin lattiavalu, josta törröttää putken pätkiä ja sähköjohtoja.
Nyt sitten kaupungilta oli tullut määräys ilman mitään neuvottelumahdollisuutta, että ei käy ja tolpat on purettava. Oli perusteltu että tontti on puistoaluetta ja siksi siihen ei tuollaista toimintaa voi pystyttää. Siinä sai kuitenkin kioski toimia vuosikymmeniä???
Kaupunki teki juuri mittavat tiejärjestelyt, että liittymäkin "kioskille" saadaan säilytettyä. Elyhän sen meinasi pois siitä määrätä.
Nyt tolpat on purettu. Yrittäjä toimi välittömästi määräyksen mukaan. Voi surkeuden surkeus tätä meidän touhua.
Minua henkilökohtaisesti kyllä sieppaa tämä kaupungin tyyli toimia niin mielivaltaisesti ja useasti tuntuu, että valtaa käytetään jopa kiusantekovälineenä.
Hyvin ”erikoinen” tapaus oli myös mehuaseman toiminnan loppuminen Jämsänkoskella.
Kyllä meidän tulisi pitää kynsin hampain kiinni kaikista yrittäjistä ja kuntalaisista sekä pyrkiä kaikin tavoin edistämään yrittäjyyttä. Se, jos mikä tämä kaupungin nostaa. Kuvitelkaapa kaikki miltä Jämsä näyttäisi esimerkiksi ilman Himosta.
Minusta kolli pitäisi nyt nostaa pöydälle ja miettiä miten meillä menee niinkuin omasta mielestä. Yrittäjiä ja uusia asukkaita houkuttelemaan ei riitä, että meillä on hulppeat puitteet tonttien muodossa niinkuin esimerkiksi Päijänranta ja Myllymäen uusi teollisuusalue. Kyllä koneistossa pitää tänä päivänä löytyä palveluhenkisyyttä, joustoa ja mikä tärkeintä, neuvottelukykyä ja todellista halua auttaa. Olen myös huolissani ystävällisyysvajeesta, mikä meitä useasti vaivaa, näiden puutteiden paikkaamiseen kun ei tarvita edes rahaa. Itse olen vuosien varrella alkanut aina enemmän ja enemmän arvostamaan hyvää palvelua ja ystävällisyyttä, tittelillä ja korkealla koulutuksellakaan ei ole mitään virkaa jos nämä taidot puuttuvat.
Uskon sataprosenttisesti Jämsän tulevaisuuteen, mutta täytyyhän meillä hyvänen aika olla taitoa viedä sitä siihen suuntaan.
Lähettänyt Seija klo maanantaina, elokuuta 08, 2016 Ei kommentteja:
torstai 23. kesäkuuta 2016
Varmasti me kaikki toivomme asioidessamme kaupassa, pankissa, virastoissa tai kahviloissa, että vastassa olisi ystävällinen ja hymyilevä asiakaspalvelija. Haluamme tuntea ja kokea, että tämä ihminen on siellä juuri meitä varten ja haluaa auttaa.
Hyvä asiantunteva palvelu saattaa olla meille joskus jopa ainoa kilpailuvaltti, jonka asiakas arvostaa niin korkealle, että palaa takaisin aina uudestaan ja uudestaan.
Ei olisi hullumpi ajatus, että Jämsä tunnettaisiin vielä paremman palvelun sekä mukavien ja iloisten ihmisten kaupunkina.
Positiivinen kokemus jaetaan sosiaalisessa mediassa hetkessä jopa tuhansille ihmisille, mutta ei pidä unohtaa, että negatiivinen tuntuu jakaantuvan vieläkin tehokkaammin.
Kesä tuo tullessaan taas jämsänseudulle kymmeniä tuhansia ihmisiä festareille ja lomailemaan, mikä sen hienompaa kuin antaa heille evääksi kotimatkalle mukavat muistot ja positiiviset kokemukset Jämsästä ja jämsäläisistä.
Lähettänyt Seija klo torstaina, kesäkuuta 23, 2016 Ei kommentteja:
Olen pohtinut kuumeisesti, että millä ihmeellä saataisiin imua Jämsän alueen tonteille ja varsinkin teollisuustonteille. Kannattaisiko kokeilla suoraa ”iskua” vaikka Myllymäen uusilla tonteilla? Facebookkiin sorvattaisiin täsmämainos upeine kuvineen, jämäkällä infopaketilla höystettynä, niin ettei siitä heti aukene koko Jämsän kaupungin ja Jämsekin sivut historioineen vaan tiivis mainos nimenomaan markkinoitavasta kohteesta. Tällainen mainos on lähestulkoon ilmaista vaikka sen laittaisi sponsoroitunakin. Pelkällä facebook-mainoksen tekemisellä ei vielä paljonkaan saada aikaiseksi, mutta kun siihen yhdistettäisiin haaste sen jakamisesta kaikille jämsäläisille, niin mainosarvo nousisi jo kummasti. Voitaisiin tehdä uusi suomenennätys jakojen määrässä, kun puhutaan kaupunkien laittamista facebook-mainoksista. Ja jotta jakoon saataisiin vähän porkkanaa, voitaisiin jakajien kesken arpoa vaikka pääsylippuja uimahalliin, kivipankin näyttelyihin ja teatterinäytöksiin tai tarjota Akuliinan aukiolla kahvit. Himoksen festarilippujen arvonnalla kaapattaisiin markkinointiin koko suomi.
Lähettänyt Seija klo torstaina, kesäkuuta 23, 2016 Ei kommentteja:
Uudemmat tekstit Vanhemmat tekstit Etusivu
Puh. 040 730 2405
►  joulukuuta 2019 (1)
►  elokuuta 2019 (2)
►  kesäkuuta 2019 (1)
►  huhtikuuta 2019 (1)
►  maaliskuuta 2019 (1)
►  helmikuuta 2019 (1)
►  joulukuuta 2018 (1)
►  marraskuuta 2018 (2)
►  kesäkuuta 2018 (1)
►  toukokuuta 2018 (2)
►  huhtikuuta 2018 (2)
►  lokakuuta 2017 (1)
►  huhtikuuta 2017 (1)
►  maaliskuuta 2017 (1)
►  helmikuuta 2017 (1)
▼  marraskuuta 2016 (2)
►  lokakuuta 2016 (1)
Henkilökohtainen viesti sinulle kaupunginvaltuutettu!
►  syyskuuta 2016 (1)
A ja B luokan kansalaiset
►  elokuuta 2016 (2)
Olipa kerran, yhden vuorokauden verran!
►  kesäkuuta 2016 (2)
►  joulukuuta 2015 (1)
►  marraskuuta 2015 (1)
►  lokakuuta 2015 (2)
►  syyskuuta 2015 (1)
►  huhtikuuta 2015 (2)
►  maaliskuuta 2015 (1)
►  marraskuuta 2014 (2)
►  lokakuuta 2014 (2)
►  toukokuuta 2014 (2)
►  marraskuuta 2012 (2)
►  syyskuuta 2012 (1)
►  kesäkuuta 2012 (1)
►  tammikuuta 2012 (1)
►  kesäkuuta 2011 (1)
►  huhtikuuta 2011 (1)
►  maaliskuuta 2011 (1)
►  heinäkuuta 2010 (1)
►  syyskuuta 2009 (1)
►  toukokuuta 2009 (1)
►  huhtikuuta 2009 (1)
►  tammikuuta 2009 (1)
►  joulukuuta 2008 (1)
►  marraskuuta 2008 (2)
►  lokakuuta 2008 (1)
►  syyskuuta 2008 (2)
Teema: Yksinkertainen. Teeman kuvien tekijä: rami_ba. Sisällön tarjoaa Blogger.